Distrikto Ĵukov (Kaluga provinco)

**Distrikto Ĵukov** (Ĵukovskij, ) estas municipa distrikto de Kaluga provinco (Rusio). Ĝi situas norde de la provinco kaj limas kun distriktoj Borovsk, Malojaroslavec, Tarusa. Krome, ĝi limas kun urba distrikto de Obninsk. Laŭ la stato de  en la distrikto vivis  sur areo de  kvadrataj kilometroj, kio rezultigas loĝdenson de  loĝantoj/km².

Administra centro de la distrikto estas urbo Ĵukov. Aliaj urboj: Belousovo, Kremjonki. Entute la distrikto enhavas preskaŭ 200 setlejojn.

Plejparte la distrikton okupas arbaroj.
Gravaj riveroj: Protva kun alfluanto *Ugodka*, Nara kun alfluanto *Istja*.

## Historio 
Distrikto Ĵukov estis fondita en 1929 kiel distrikto Ugodskij Zavod (antaŭa nomo de la urbo Ĵukov) de Moskva provinco. En 1932 ĝi fariĝis parto de distrikto Naro-Fominsk. En 1944 ĝi aliĝis al tiatempe fondita Kaluga provinco.

En 1962-1966 la distrikto estis parto de distrikto Malojaroslavec. En 1974 ĝi estis alinomigita al distrikto Ĵukov.

## Interesaj lokoj 
eta|maldekstra|Muzeo de marŝalo Ĵukov en la urbo Ĵukov
eta|maldekstra|Parko de birdoj
eta|maldekstra|la kirko de Troickoje
eta|maldekstra|Flago de Kremjonki
### Norde 
* Tarutino - vilaĝo, kiu fariĝis unu el la plej gravaj punktoj por rusia armeo dum la milito de 1812: tien estis kaŝite translokigita la armeo por ripozado kaj pretigado al la fina batalo en Malojaroslavec; krome, tie okazis seriozaj bataloj dum la Dua mondmilito; ekzistas militaj monumentoj kaj ortodoksisma preĝejo
* Akatovo - vilaĝo, kie naskiĝis fama kaj tutmonde konata matematikisto Pafnutij Ĉebiŝov
* Spas-Prognanje - proksima vilaĝo. Ĝi aperis en 1613 kiel vilaĝo de *monaĥejo Borovskij*; en 1784 tie aperis preĝejo konstruita de antaŭuloj de Pafnutij Ĉebiŝov, apude estis entombigita la sciencisto, proksime situas la "sankta" akvofonto; muzeo de Ĉebiŝov nun troviĝas en la loka lernejo
* Vorobji ("paseroj") - vilaĝo ĉe rivero *Istja*, apud kiu situas privata parko de birdoj kaj zooĝardeno "Vorobji" ofte reklamata en moskvaj gazetoj
* Istje - vilaĝo, apud kiu fine de la 17-a jarcento estis fondita fera uzino; en 1722 ĝin vizitis Petro la Granda kaj loĝis tie dum preskaŭ unu monato; fine de la 18-a jarcento la uzino estis fermita kaj ĝis nun ne restis
* Nikolskoje - vilaĝo kie restis bieno de la 18-19-aj jarcentoj kaj preĝejo (18-a jarcento)
* akvofontoj apud rivero Nara, akvofalo Raduĵnij ("ĉielarka")

### Centre kaj sude 
* Belousovo - urbo apartenanta al aglomeraĵo de Obninsk

Apud la rivero Protva:

* Ĵukov - historia urbo;
* Strelkovka - naskiĝloko de marŝalo de Sovetunio Ĵukov; ekzistas muzeo kaj monumento
* Trubino - antikva vilaĝo, kie situis bieno; restis du preĝejoj
* Visokiniĉi - granda antikva vilaĝo, kiu dum la periodo 1929-1959 ĝi estis administra centro de aparta distrikto; en 1950-aj jaroj tie laboris kiel instruisto fama kantisto-bardo Bulat Okuĝava; ekzistas kelkaj historiaj konstruaĵoj kaj monumentoj
* Kremjonki - urbo; apude (post la rivero) situas vilaĝo Troickoje, kie vivis Jekaterina Daŝkova, prezidantino de la *Sankpeterburga Scienca Akademio* kaj tiu de la *Rusa Akademio*; en Kremjonki ekzistas muzeo de Daŝkova (en la loka lernejo).

## Loĝantaro 
Loĝantaro (laŭ tutsovetiaj kaj tutrusiaj popolnombradoj):

## Ekonomio 
En la distrikto funkcias:
* Lakta uzino
* Birdfabriko[?]
* Uzino de teknikaj aparatoj

## Transporto 
La distrikton traigas ĉefaj aŭtovojoj:
* A101 (parto Podolsk - Obninsk)
* A108 (parto Balabanovo - Serpuĥov)
* M3 Moskvo - Kiev (parto Moskvo - Obninsk)

Ekzistas multaj aŭtobusoj kun konstanta horaro de veturo kaj marŝrutkoj.

## Referencoj 
## Eksteraj ligiloj 
*  ()
* Oficiala paĝaro de la estraro de Visokiniĉi  ''''''